Richard Bowdler Sharpe

Richard Bowdler Sharpe (22. marraskuuta 1847 Lontoo – 25. joulukuuta 1909 Lontoo) oli englantilainen eläintieteilijä.

Hän oli kustantaja Thomas Bowdler Sharpen ja Elizabeth Cooperin vanhin poika. 

Sharpe opiskeli Brightonissa, Peterboroughissa ja Loughboroughissa. 16-vuotiaana hän meni töihin W.H.Smith & Son'ille Lontooseen. 2 vuotta myöhemmin hän siirtyi B. Quaritchin palvelukseen, joka oli aikansa johtava lontoolainen kustantaja ja kirjakauppias. 1864 hän alkoi kirjoittaa ensimmäistä teostaan, tutkielmaa kuningaskalastajasta.

1867 hän sai kirjastonhoitajan paikan Lontoon eläintieteellisestä seurasta. George Robert Grayn kuoltua 1872 hänet valittiin British Museumin eläintieteen osaston vanhemmaksi apulaiseksi, tehtävänään huolehtia museon lintukokoelmista. 1895 hänet korotettiin avustavaksi museonhoitajaksi museon selkärankaisten osastolla, missä virassa hän toimi, kunnes kuoli keuhkokuumeeseen. Hänen aikanaan museon lintukokoelma paisui 35 000:sta 500 000:een näytteeseen.

Sharpe perusti British Ornithologists' Clubin 1892 ja toimitti seuran lehteä vuosikausia. Hän ryhtyi toimittamaan valtavaa teossarjaa Catalogue of the Birds in the British Museum 1874. Hän itse kirjoitti 13½ osaa sarjan 27:stä lintuluettelosta vuosina 1874–1898. Alun perin hänen piti itse kirjoittaa koko luettelo, mutta työn osoittauduttua liika suureksi yhdelle miehelle, hän sai 10 tunnettua ornitologia avukseen. Lopullinen teossarja sisältää kuvauksen 11 617 lintulajista yli 2 255 suvusta.

Hän kirjoitti valmiiksi ja julkaisi useita edesmenneiden ornitologien kesken jääneitä teoksia, kuten John Gouldin Birds of New Guinea ja Seebohmin Eggs of British Birds ja Monograph of the Turdidee. Hän julkaisi useita kansantajuisia lintukirjoja, kuten Sketch-book of British Birds (1898) ja Wonders of the Bird World (1898). Hän kirjoitti lähes 100 tieteellistä artikkelia. Sharpe kuvaili ja nimesi muun muassa afrikanpussitiaisen.

 Julkaisuja 
 A Monograph of The Alcedinidae, or Family of Kingfishers (1868–1871).
 Catalogue of the Accipitres, or diurnal birds of prey, British Museum. (1874).
 Catalogue of the Striges, or nocturnal birds of prey, British museum. (1875).
 Catalogue of the Passeriformes, or perching birds, British museum. Coliomorphae... (1877).
 Catalogue of the Passeriformes, or perching birds, British museum. Cichlomorphae, pt.I... (1879).
 Catalogue of the Passeriformes, or perching birds, British museum. Cichlomorphae, pt.III-[IV]... (1881–83).
 Catalogue of the Passeriformes, or perching birds, British museum. Fringilliformes, pt.I... (1885).
 A monograph of the Hirundinidae, (1894).
 Catalogue of the Passeriformes, or perching birds, British museum. Fringilliformes, pt.III... (1888).
 Catalogue of the Passeriformes, or perching birds, British museum. Sturniformes... (1890).
 Catalogue of the Picariae, British museum. Coraciae... (1892).
 An analytical index to the works of the late John Gould. (1893).
 Catalogue of the Fulicariae... and Alectorides..., British museum. (1894).
 Catalogue of the Limicolae, British museum. (1896).
 Catalogue of the Plataleae, Herodiones, Steganopodes, Pygopodes, Alcae, and Impennes British museum. (1898).

 Lähteet 
 Bowdlerin suku 
 Muistokirjoitus

Luokka:Brittiläiset ornitologit
Luokka:Vuonna 1847 syntyneet
Luokka:Vuonna 1909 kuolleet